Endre Berner

Artikkelen er om kjemikeren Endre Berner (1893–1983). Se annet sted for professor i botanikk Endre Berner jr. (1923–2012) ved Norges miljø- og biovitenskapelige universitet

Endre Qvie Berner (født 24. september 1893 i Stavanger, død 30. januar 1983 i Oslo) var en prisbelønt norsk kjemiker.

Etter maskinstudier og praksis, studerte han til siv.ing. i kjemi ved NTH i 1918 under professor Claus Nissen Riiber, som så engasjerte ham som dosent og han fikk reise meget i Europa, før han i 1926 mottok dr.techn. fra NTH. Avhandlingen het On the thermochemistry of organic compounds''.  Han ble i 1934 professor og bestyrer for avdeling B for organisk kjemi ved det nytilflyttede  Kjemisk institutt (UiO) på Blindern, der de to andre avdelingene ble ledet av Ellen Gleditsch (uorganisk kjemi) og Odd Hassel (fysikalsk kjemi). Etter pensjoneringen i 1962  fortsatte han sin forskning frem til 1983.  Forskningen var innen stereokjemi der han bedrev presise målinger av molekylers vekt, før han i 1945 begynte med organisk syntese. Fra 1960-tallet gikk det mest i spektroskopi.

Endre Berner var sønn av kjøpmann Endre Berner (1853–1925) og far til botanikkprofessor Endre Berner jr. (1923–2012).


Verv og utmerkelser 

 Høiskolens Chemikerforening, medstifter i 1915
 Den Kemiske Forening i Trondhjem, medstifter 1923, senere formann
 Norsk Kjemisk Selskap, formann og æresmedlem
 Det Kongelige Norske Videnskabers Selskab innvalgt 1927
 Det Norske Videnskaps-Akademi innvalgt 1933
 Ingeniörvetenskapsakademien i Stockholm, innvalgt 1945
 Society of Chemical Industry i London, æresmedlem 1951
 Fridtjof Nansens belønning for fremragende forskning
 St. Olavs Orden, ridder i første klasse 1969.

Utgivelser

Referanser

Eksterne lenker 
 Endre Berners private arkiv finnes ved NTNU Universitetsbiblioteket

Norske kjemikere
Norske forskere
Norske kjemiprofessorer
Professorer ved Universitetet i Oslo
Vitenskapelig ansatte ved NTNU
Medlemmer av Det Norske Videnskaps-Akademi
Medlemmer av Det Kongelige Norske Videnskabers Selskab
St. Olavs Orden
Personer fra Stavanger kommune